Viers

Il viers al è la unitât metriche base pe poesie, sedi sot dal pont di viste ritmic che visîf. In tipografie al è delimitât lant a gnove rie.

Inte metriche scolastiche, al è une sucession di silabis struturade daûr di ciertis regulis (a seconde dal lôr numar, ae dislocazion des silabis tonichis e atonis, e ae posizion dai acents).

Il viers libar al pues jessi cjapât dentri dentri di une definizion plui largje, tant che porzion di test che l'autôr al sielç tant chea unitât di segmentazion.

La division di un test in viers e indrece daurman il letôr a une interpretazion dal test focalizade no dome sul so significât ma ancje sul mût che chest al è esprimût e organizât, in altris peraulis su la dialetiche tra forme e contignût.

La segmentazion dai viers e jentre in relazion cun chê linguistiche intun zûc di corispondencis e diferencis che a cjapin un rilêf espressîf e formâl.
Categorie:Metriche